als_Latn dik_Latn sag_Latn
Presidenti Barack Obama, letër Ramës: Mbështetje drejt BE-së (Burimi: Gazeta Tema, www.gazetatema.net)
Presidenti i Shteteve të Bashkuara të Amerikës, Barack Obama, i ka dërguar një letër kryeministrit Edi Rama, duke e uruar për detyrën e re në drejtimin e qeverisë së Shqipërisë.
“Jam i prirur për të punuar me ju duke adresuar çështje dhe sfida të botës së sotme”, shkruan presidenti Obama në fillim në letrës.
Si aleatë dhe miq, shkruan presidenti amerikan, Shtetet e Bashkuara të Amerikës dhe Shqipëria tashmë kanë ndërtuar një partneritet me interesa të ndërsjella.
“Ne jemi mirënjohës për vendosmërinë e Shqipërisë në angazhimin tonë të përbashkët në Afganistan dhe Siri, sikurse edhe rolin e Shqipërisë për stabilitetin e Ballkanit”.
Në vijim të letrës, presidenti Barack Obama thotë:
“Unë e di që ju si kryeministër do të punoni në mënyrë konstruktive me të gjitha partitë politike në konsolidimin demokratik dhe ekonomik nëpërmjet reformave duke e çuar Shqipërinë më afër realizimit të aspiratës për t’ju bashkuar Unionit Europian. Ju keni vijueshmërinë e ndihmës në këto përpjekje”.
Presidenti Obama e mbyll letrën drejtuar kryeministrit Edi Rama me këto fjalë.
“Ju lutem pranoni urimet e mia më të mira në një kohë që ju merrni përgjegjësi të reja. Nën udhëheqjen tuaj, unë shpresoj që dy vendet tona do ta thellojnë akoma më shumë partneritetin tonë të fortë”.
04.10.2013
Burimi: Gazeta Tema
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn